als_Latn dik_Latn sag_Latn
Samsung ka shpalosur laptopin Seria 7 Chronos, si dhe ultrabook-un Seria 7 Ultra, të cilët do të prezantohen në CES 2013. Modeli 730U3E Seria 7 Ultra është i pari në një seri ultrabook-ësh që Samsung ka planifikuar, ndërsa Seria 7 Chronos përmban një strukturë më të lehtë dhe një përpunim më të fuqishëm.
Seria 7 Chronos ka një përshpejtues RAM, i cili i rrit shpejtësinë deri në 150 për qind. Ka ekran me prekje 15,6-inç HD të plotë dhe skelet alumini. Brenda do të gjeni një procesor quad-core Intel i7 3635QM 2.4GHz dhe 4GB RAM me opsionin e shtimit deri në 16GB. Ka dy porta USB 3.0, dy USB 2,0, HDMI dhe VGA. E tërë njësia peshon 2.3 kg dhe bateria mban deri në 11 orë.
Modeli i parë i Seria 7 Ultra përmban një ekran me prekje 13.3-inç HD të plotë. Ultrabook-u vjen me një procesor Intel i5 ose Intel i7, në varësi të preferencës. Laptopi ka kartë grafike AMD HD8570M dhe memorie deri në 256GB SSD, 1 portë USB 3.0, dy USB 2.0, HDMI, mini VGA, si dhe kufje dhe mikrofon.
David Song, një nga drejtorët e Samsung-ut dha këtë deklaratë: “Në 2013, do të vazhdojmë të përqendrohemi në produktet që përshtaten me stilin e jetesës së konsumatorëve, duke ruajtur cilësinë e lartë dhe standardet e performancës së Samsung-ut. Seria 7 Chronos dhe produktet Ultra janë vetëm dy shembuj të planeve të kompanisë.”
(Herë të lexuara: 154)
als_Latn als_Latn als_Latn als_Latn als_Latn